cyanic-selkie/wikianc huggingface dataset:
Lublinþríhyrningurinn
Samvinnuhættir
Aðstoðarráðherrarnir samþykktu einnig að hefja þríhliða samráð milli forstöðumanna utanríkisráðuneyta landanna þriggja. Umsjónarmennirnir lögðu mikla áherslu á ástandið í Hvíta-Rússlandi og nokkrum öðrum löndum á svæðinu. Vasyl Bodnar þakkaði samstarfsaðilunum fyrir stöðugan stuðning ríkja þeirra við landamærahelgi og fullveldi Úkraínu og stuðning þeirra við að vinna gegn yfirgangi Rússa. Hann greindi samstarfsaðilum sínum jafnframt frá meginmarkmiðum Krímskagavettvangsins (úkraínska: Кримська платформа, umritað Krymska platforma) og bauð Póllandi og Litáen að taka virkan þátt í starfi hans, sem miðar að því að aflétta hernámi Rússa á Krímskaga.
Hinn 12. október 2020 benti Denys Sjmyhal, forsætisráðherra Úkraínu, á mikilvægi hins nýstofnaða „Lublin-þríhyrnings“ og bauð Andrzej Duda, forseta Póllands, að víkka út umfang hans með því að funda með erlendum ríkisstjórnarleiðtogum á vettvangi Lublin-þríhyrningsins í heimsókn sinni til Úkraínu.
Þann 27. febrúar 2021 sagði Gabrielius Landsbergis, utanríkisráðherra Litáens, við útvarpsstöðina Radio Liberty að samstarf Lublin-þríhyrningsins, sem sameinar Úkraínu, Litáen og Pólland, færði Úkraínu nær aðlögun að Evrópu:
Hann telur einnig að frumkvæði Krímskagavettvangsins sé „afar gagnlegt, ekki aðeins til að finna áþreifanlegar lausnir, heldur einnig til að minna á vandamálið við hernám Krímskaga.“
Samstarfshópar
hægri|thumb|247x247dp| Merki LitPolUkrbrig
Þingmannasamband
Þingmannasamband úkraínska þingsins (Verkhovna Rada), þings Póllands (Sejm) og litáíska þingsins (Seimas) var stofnað árið 2005 til að stuðla að samtali milli ríkjanna þriggja á þinglegum vettvangi. Fyrsti sameiginlegi þingfundur þeirra fór fram þann 16. júní árið 2008 í Kænugarði í Úkraínu. Innan þingmannasambandsins eru nefndir um aðlögun Úkraínu að Evrópu- og Atlantshafssamstarfi og um samstarf ríkjanna á vettvangi mannúðar- og menningarmála.
Sameiginlegt lið
LITPOLUKRBRIG var stofnuð samkvæmt þríhliða samstarfi Litáens, Póllands og Úkraínu á sviði varnarmála árið 2014. Frá árinu 2016 hefur stórfylkið verið mikilvægur þáttur í starfi Atlantshafsbandalagsins við að innleiða staðla NATO í úkraínska hernum. Helstu verkefni stórfylkisins felast í þjálfun úkraínskra herforingja og herdeilda samkvæmt þessum stöðlum, skipulagningu og framkvæmd aðgerða og viðhaldsaðgerðum. hægri|thumb|300x300dp| Hermenn LITPOLUKRBRIG við opnunarhátíð „Anaconda-2016“ æfingarinnar á æfingarsvæði í [[Nowa Dęba í Póllandi, júní 2016.]]
Hlíðaskóli
Hlíðaskóli er skóli í Hlíðahverfi í Reykjavík. Hann er heildstæður grunnskóli sem felur í sér alla bekki frá 1. til 10. Þar stunda rúmlega 500 nemendur nám í 25 bekkjardeildum. Skólastarf í Hlíðahverfi hófst árið 1954 með kennslu 7–8 ára barna í húsnæði leikskólans við Eskihlíð, sem þá var útibú frá Austurbæjarskóla. Ári seinna fékk skólinn nafnið Eskihlíðarskóli. Fyrsti skólastjóri hans var Magnús Sigurðsson. Fljótlega var hafist handa við byggingu nýs skólahúsnæðis við Hamrahlíð og flutt í fyrsta áfanga þess árið 1960. Skólinn fékk þá nafnið Hlíðaskóli. Sigvaldi Thordarson arkitekt teiknaði skólann sem átti í upphafi að verða stærsti skóli landsins og rúma 1700–1800 nemendur. Magnús Sigurðsson gegndi störfum fram til ársins 1969 en þá leysti Ásgeir Guðmundsson hann af hólmi. Ásgeir var skólastjóri Hlíðaskóla til ársins 1980 ef frá eru talin árin 1972-74 en þá var Ásgeir í námsleyfi og gegndi Áslaug Friðriksdóttir starfi skólastjóra á meðan. Árni Magnússon var skólastjóri í rúmlega tuttugu ár (1980–2003). Frá og með mars 2011 er skólastjóri Aðalheiður Bragadóttir.
Eyland
thumb|Fáni Eylands. thumb|kort.
Eyland (Sænska: Öland) er önnur stærsta eyja Svíþjóðar (á eftir Gotlandi). Stærð hennar er 1.342 ferkílómetrar og eru íbúar um 25.000. Eyjan tengist Smálöndum með 6 kílómetra brú þvert yfir Kalmarsund. Stærsta þéttbýlið er í Borgholm. Uppskeruhátiðin Skördefest er haldin á hverju ári á Eylandi. Fornleifar benda til þess að búseta hafi verið á eyjunni um árið 8000 fyrir Krist.
Sturlaugur
Sturlaugur er íslenskt karlmannsnafn.
Gödel, Escher, Bach
Gödel, Escher, Bach: An Eternal Golden Braid (stytt sem GEB) er bók eftir Douglas Hofstadter sem ræðir hliðstæður á milli rökfræðingsins Kurts Gödel, listamannsins M. C. Escher og tónskáldsins Johanns Sebastians Bach og hvernig tengingar á milli stærðfræði og greindar og listar með mikilli áherslu á sjálfvísanir, endurkvæmni og hugsun.
Sturla
Sturla er íslenskt karlmannsnafn. Það er eitt örfárra íslenskra karlsmannsnafna sem endar á -a og þeirra þekktast. Annað álíka gamalt í málinu er Órækja, sem þó hefur ekki verið notað lengi, en nýlegri dæmi eru Skúta og Esra. Sturla merkir: styrjarmaður, óeirinn maður, bardagamaðurinn litli.
Endingin -la er smækkunar- eða gæluending, einkum á kvenkynsorðum, sbr. mey-la = lítil mey, dóttla = lítil dóttir, friðla = ástmær, (seinna með samlögun frilla), og surtla = lítil svört, einkum haft um svartar ær (kýr og hryssur). Surtla er líka haft um skessu, tröllkonu eða stórvaxna, klunnalega og óþrifna kona. En einnig sem gæluheiti um svarta líkkistu. Karlmaður einn var auknefndur meyla og annar að nafni Símon auknefndur skerfla = litli skarfur.
Sturla er fornt á Norðurlöndum, fyrst að því er virðist sem auknefni, en síðar (mjög snemma) skírnarnafn. Stofn orðsins, stur, er náttúrlega skylt styr = ófriður, sbr. nöfnin Sturlaugur (sá sem vígður er orustu, hermaður), Styr(r), Styrgerður (valkyrja), Styrkár og Styrbjörn. Samstofna þessu er sögnin að sturla sem hefur frummerkinguna að koma úr jafnvægi, sbr. þýsku stören (trufla, ónáða) og dönsku styrte (steypast).
Charles Gauldrée-Boilleau
Charles Gauldrée-Boilleau (gjarnan kallaður Baróninn á Hvítárvöllum á Íslandi) var barón frá Frakklandi sem kom til Íslands í lok 19. aldar og hafði tölverð áhrif á bæjarlífið. Þórarinn Eldjárn hefur skrifað um hann bókina Baróninn.
Charles kom til Íslands árið 1898 og ástæður þess að mörgu leyti huldar. Barónsstígurinn í Reykjavík er nefndur eftir honum, en þar var Charles með stórt fjós, enda var hann töluverður forgöngumaður við búskap hér á landi. Í fjósi Barónsins er nú verslunin 10-11. Charles bjó síðan lengi búi sínu að Hvítárvöllum, en við Hvítárvelli er hann jafnan kenndur.
Faðir Charles var franskur og hafði verið sendiherra Frakka í Líma í Perú, en móðir hans var dóttir öldungaráðsmanns í Bandaríkjunum. Charles lauk námi við Eton-skóla í Englandi. Hann var mikill málamaður og gat talað 7 tungumál þegar hann kom hingað, og íslensku lærði hann á ótrúlega stuttum tíma. Charles lék á selló (hnéfiðlu) og hélt tvenna tónleika í Reykjavík.
Hann keypti sér húsið að Laugavegi 90.
FC Nordsjælland
Football Club Nordsjælland er danskt knattspyrnulið frá Farum. Félagið var stofnað árið 2003 með sameiningu tveggja félaga. Ólafur Kristjánsson þjálfaði liðið um tíma.
Eyþór
Eyþór er íslenskt karlmannsnafn.
Filippía
Filippía er íslenskt kvenmannsnafn.
Chilatherina axelrodi
Chilatherina axelrodi er tegund af regnbogafiskum. Hún er ættuð frá Yungkiri-læk (sem er í Bewani-fjöllum) í norðvestur Nýju-Gíneu.
Candlemass
Candlemass er sænsk þungarokkshljómsveit sem telst frumkvöðull í stefnunni dómsdagsmálmur (e. doom metal). Ennfremur spilar sveitin í stíl sem er undirtegund stefnunnar, epískan dómsdagsmálm, þar sem klassísk áhrif og langar lagasmíðar eru til staðar.
Silva
Silva er íslenskt kvenmannsnafn.
Candlemass
Árið 2018 sneri söngvarinn Johan Längqvist sem var á fyrstu plötunni, Epicus Doomicus Metallicus, aftur í hljómsveitina. En Candlemass hafði haft nokkra söngvara eftir að hann hætti. Tony Iommi, gítarleikari Black Sabbath, gestaði á plötu sveitarinnar árið 2019. En meðlimir Candlemass líta á Sabbath sem mikinn áhrifavald.
Dian Fossey
Dian Fossey (16. janúar 1932 – um 26. desember 1985) var bandarískur dýrafræðingur sem rannsakaði fjallagórillur í Rúanda um átján ára skeið. Hún gaf árið 1983 út bókina Gorillas in the Mist um rannsóknir sínar í rannsóknarstöðinni Karisoke Research Center sem hún stofnaði árið 1967. Árið 1985 fannst lík hennar í búðum í Virunga-fjöllum í Rúanda. Talið er að ræningjar hafi myrt hana en ekki er enn vitað með vissu hver ástæðan var. Árið 1988 var kvikmyndin Í þokumistrinu gerð eftir bók hennar.
Grace Hopper
thumb|right|Grace Hopper árið 1984 Grace Murray Hopper (9. desember 1906 – 1. janúar 1992) var bandarískur tölvunarfræðingur og undirflotaforingi í bandaríska sjóhernum. Hún var ein af þeim fyrstu sem forrituðu Harvard Mark I og þróaði fyrsta þýðandann fyrir forritunarmálið A-0 árið 1952.
Hopper lauk doktorsprófi í stærðfræði við Yale-háskóla árið 1934. Eftir að hafa sinnt stærðfræðikennslu við Vassar College gekk hún í bandaríska sjóherinn árið 1943 og varð árið eftir hluti af forritunarteymi Howard H. Aiken við Harvard. Árið 1949 hóf hún störf hjá Eckert-Mauchly Computer Corporation sem þróaði tölvuna UNIVAC I. Þar þróaði hún fyrsta þýðandann. Í kjölfarið vann hún að skilgreiningu og stöðlun forritunarmála á borð við COBOL og FORTRAN.
Frægt er að starfsmenn Hopper lagfærðu tölvu með því að fjarlægja úr henni mölflugu. En enska orðið debugging getur einmitt hvort heldur vísað til þess að lagfæra hnökra eða fjarlægja pöddu. Sjaldgæft er að báðar merkingarnar eigi við sama atvik. Sagan var í miklu uppáhalda hjá Hopper.
Krónutoppur
Krónutoppur (fræðiheiti Lonicera arborea ) er lítið tré eða runni af geitblaðsætt ættaður frá suður Spáni og NV-Afríku. Einhverjar heimildir telja að útbreiðslan nái austur í Íran.
Ranakollar
Ranakollar hafa verið friðaðir síðan 1985. Þeir eru 60 cm löng næturdýr. Þeir halda virkni þótt líkamshiti þeirra fari allt niður í 6 °C en nota sólina til að hækka líkamshitann á daginn. Lifa einkum á hryggleysingjum og einstaka smáhryggdýrum. Hafa tvær tannraðir í efra gómi. Lifa í holum þá gjarnan gömlum sjófuglaholum.
Finna
Finna er íslenskt kvenmannsnafn.
Eyvar
Eyvar er íslenskt karlmannsnafn.
Trifolium andinum
Trifolium andinum er tegund af smára sem var lýst af John Torrey og Asa Gray. Hann er upprunninn frá Intermountain West í Bandaríkjunum frá Nevada og Arizona til Wyoming og New Mexico. Hið sjaldgæfa afbrigði var. podocephalum er einlent tí Nevada.
Úlfsdalir
thumb|right|Sauðanesviti. Úlfsdalir eða Dalir er lítil eyðibyggð yst á Tröllaskaga vestanverðum, í tveimur litlum dalverpum sem ganga inn í Úlfsdalafjöll, fjallgarðinn frá Strákum inn til Siglufjarðarskarðs. Byggð þessi tilheyrði Skagafjarðarsýslu og taldist til Fljóta fram til 1827 en þá var sýslumörkum breytt og Úlfsdalir lagðir til Eyjafjarðarsýslu. Dalirnir eru sagðir kenndir við Úlf víking, sem þar á að hafa numið land.
Þrír bæir voru í Úlfsdölum. Yst, undir Strákafjalli, var Engidalur í samnefndu dalverpi. Fjallið á milli dalanna heitir Dalseti en sunnan við það er Mánárdalur (áður stundum Daladalur) og þar eru Dalabær og Máná. Um tíma var þar einnig hjáleigan Dalabæjarkot. Vestan við Úlfdali er Mánárfjall og þar taka Almenningar við. Þar voru sýslumörkin áður. Fjöllin ganga öll í sjó fram og eru brött og skriðurunninn, svo að samgöngur voru torveldar.
Dalabær var helsta býlið og stundum voru hinir bæirnir í eyði og lágu undir Dalabæ, sem þá var oft kallaður Úlfsdalir. Á Dalabæ bjó Dala-Rafn Guðmundsson á 17. öld. Hann var sagður göldróttur. Rafn fórst við selveiðar 1636. Eftir það varð vart við skrímsli í sjónum og var það talið Rafn afturgenginn og kallað Dala-Rafn. Varð þess oft vart síðan.
Bæirnir eru allir löngu komnir í eyði. Snjóflóð féll á Engidalsbæinn í apríl 1919 og fórst allt heimilisfólkið, sjö manns, en enginn vissi af flóðinu fyrr en um viku síðar. Bærinn byggðist að vísu upp aftur en fór svo í eyði 1927. Nokkru síðar var þó Sauðanesviti byggður í landi jarðarinnar ásamt vitavarðarbústað og hefur vitavörður búið þar síðan.
Pontifícia Universidade Católica de Minas Gerais
Pontifícia Universidade Católica de Minas Gerais (oft nefndur PUC-MG) er ríkisrekinn rannsóknarháskóli í Belo Horizonte, Minas Gerais, Brasilíu.
Skólinn var stofnaður árið 1958.
Sefætt
Sefætt (fræðiheiti: Juncaceae) er ætt hálfgrasa í grasbálki. Alls telur ættin 8 ættkvíslir og meira en 400 tegundir, sem hafa heimkynni sín allt frá norðurskauti suður undir miðbaug. Þau vaxa í næringarsnauðum jarðvegi, oft í votlendi þó það sé ekki algilt. Blöðin eru stakstæð og stráið sívalt og holt að innan. Sef hafa slétt, hárlaus blöð en hærur hafa slétt en hærð blöð.
Linsubaun
Linsubaun (fræðiheiti Lens culinaris) er einær belgávöxtur af ertublómaætt. Linsubaunir draga nafn af linsulaga fræjum. Jurtin er um 40 sm há og fræin vaxa í fræbelgjum og eru vanalega tvö fræ í hverjum belg. Mest af heimsframleiðslu linsubauna kemur frá Kanada, Indlandi og Tyrklandi. Þær eru mikilvægur hluti af indverskri matargerð. thumb|Linsubaunajurtir á akri áður en þær blómgast
1910
Árið 1910 (MCMX í rómverskum tölum)
Dundee
thumb|300px| Útsýni yfir Dundee Dundee (gelíska: Dùn Dèagh) er fjórða stærsta borg Skotlands með um það bil 148.000 íbúa (2016). Árið 1971 náði íbúafjöldinn í Dundee hámarki, 182.000 manns, og hefur þeim fækkað talsvert síðastliðin 38 ár. Á Dundee svæðinu búa um 170.000 manns, þar eru bæirnir: Monifieth, Birkhill, Invergowrie og auðvitað Dundee. Borgin er norðan við Tay-fjörðinn (Firth of Tay).
Nú á tímum er Dundee kölluð City of Discovery á ensku, til þess að minna á skipið RSS «Discovery», sem landkönnuðurinn Robert Falcon Scott fór á til Suðurskautslandsins, en það var smíðað í Dundee og er til sýnis í bænum.
Við höfnina í Dundee hafa fundist minjar um mannvist frá steinöld. Árið 1191 gaf Vilhjálmur 1. Skotakonungur út bréf, þar sem hann mælti svo fyrir að Dundee skyldi vera „borg“, þ.e. víggirtur verslunarstaður. Árið 1991 var haldið upp á 800 ára afmæli borgarinnar. thumb|right|350px| Horft suður yfir Dundee og Tay-fjörðinn.
Dal
þrjár tegundir af linsubaunum|thumb|250px Dal eða Dhal er indverskur pottréttur  gerður úr belgávöxtum eins og linsubaunum, ertum eða hvers konar klofnum þurrkuðum baunum. Orðið dal er einnig notað um þykkan jafning sem gerð er úr þessum belgávöxtum og er mikilvægur hluti af matargerð í Indlandi, Nepal, Pakistan, Sri Lanka og Bangladesh. Dal eða linsubaunir með hrísgrjónum eða flötu brauði (roti, chapati eða naan) er aðalfæða margra. Dal inniheldur mikið af eggjahvítuefnum og ef dal er borðað með hrísgrjónum eða hveiti(roti) fást nauðsynlegar amínósýrur í réttum hlutföllum. thumb| [[Dúfnabaun|dúfnabaunir (toor dhal), algengt afbrigði af dhal]] Orðið dāl kemur úr Sanskrít af sögninni dhal- "að kljúfa í tvennt". Dal er eldað og framreitt á margvíslegan hátt. Á meginlandi Indlands er það borðað með hrísgrjónum og flatbrauði. Í suðurhluta Indlands er dhal aðallega notað til að búa til rétt sem kallast sambar. thumb|right|[[Dal makhani, vinsæll réttur]] Eggjahvítuefnainnihald dhals er  3.5 sinnum meira en í hrísgrjónum og 2.5 meira en í hveiti. Í þurru formi er dhal venjulega um 25 % eggjahvítuefni en þegar það er eldað þá er það um 9% eggjahvítuefni, 70% vatn, 20% kolvetni(þar af 8% trefjar), 1% fita. Í suma rétti úr dhal eins og sambar er sett meira vatn og þá er minna hlutfallslega af eggjahvítuefnum. Flest dal (nema úr sojabaunum, það er miklu hærra) innihalda svipað magn af eggjahvítuefnum.
Venjuleg afbrigði
thumb|[[Dhal tadka]]
Chilatherina bulolo
Chilatherina bulolo er tegund af regnbogafiskum. Hún er ættuð frá Markham og Ramu-ám í norðvestur Nýju-Gíneu.
30. desember
30. desember er 364. dagur ársins (365. á hlaupári) samkvæmt gregoríska tímatalinu. 1 dagur er eftir af árinu.
Finnbjörg
Finnbjörg er íslenskt kvenmannsnafn.
Arró Stefánsson
Hörður Páll Stefánsson (f. 19. mars 1988), betur þekktur sem Arró Stefánsson, er íslenskur kvikmyndatökumaður og leikstjóri. Arró, sem hefur aðallega starfað sem kvikmyndatökumaður, skaut þáttaðir á borð við Hreinan Skjöld (2014) og Steypustöðina (2017) sem sýndar voru á Stöð 2. Fyrsta kvikmynd hans sem leikstjóri var hryllingsmyndin Óráð (2023).
Angry Birds
Angry Birds er hugmyndafræði sem byggir á fantasíum af finnska fyrirtækinu Rovio Entertainment. Flokkurinn fjallar um fjöllitaða fugla sem reyna að bjarga eggjum sínum úr grænlituðum svínum, óvinum þeirra. Innblásinn af Crush the Castle hefur leikurinn verið lofaður fyrir vel heppnaða samsetningu af skemmtilegum leik, kómískum stíl og lágu verði. Vinsældir þess leiddu til margra snúninga. útgáfur af Angry Birds sem eru búnir til fyrir tölvur og tölvuleikjatölvur, markaður fyrir varning með persónur hennar, Angry Birds Toons, sjónvarpsþáttaröð og tvær kvikmyndir; The Angry Birds Movie og framhald hennar The Angry Birds Movie 2. Í janúar 2014 höfðu verið yfir 2 milljarðar niðurhals á öllum kerfum, þar á meðal bæði venjulegum og sérstökum útgáfum. Í júlí 2015 hafði leikjum seríunnar verið hlaðið niður meira en 3 milljörðum sinnum saman, sem gerir það að mest sóttu freemium leikjaseríu allra tíma. Upprunalega Angry Birds hefur verið kallaður „einn almennasti leikurinn sem er kominn út núna“, „einn af frábærum keppnisstöðum 2010“, og „stærsti farsímaforritsárangur sem heimurinn hefur séð hingað til“. Fyrsta aðalþáttaröð myndbandaleikarins, Angry Birds 2, kom út 30. júlí 2015.
Fyrsti leikurinn í seríunni var upphaflega gefinn út í desember 2009 fyrir iOS. Á þeim tíma var svínaflensufaraldurinn í fréttum, svo starfsfólkið ákvað að nota svín sem óvini fuglanna. Fyrirtækið gaf út hafnir leiksins í önnur stýrikerfi snertiskjás snjallsíma, þar á meðal Android, Symbian, og Windows Phone og tölvur.
Eyvindur
Eyvindur er íslenskt karlmannsnafn.
Harry Potter og Fönixreglan
Harry Potter og Fönixreglan (enska: Harry Potter and the Order of the Phoenix) er fimmta bókin í röðinni um Harry Potter eftir J. K. Rowling. Sagan fjallar um erfiðleika Harry Potters á fimmta árinu sínu í Hogwartsskóla galdra og seiða, m.a. ógnvænlega endurkomu hins ógurlega Voldemorts, U.G.L.U - prófin og afskiptasemi galdramálaráðuneytisins.
Hrafnatoppur
Hrafnatoppur (fræðiheiti Lonicera chamissoi ) er runni af geitblaðsætt ættaður frá norðausturhluta Asíu (Japan, Kamsjatka, Khabarovsk, Kúrileyjum, Magadan, Primorye, Sakalin).
Hann hefur tæpast verið reyndur á Íslandi.
Harry Potter og Fönixreglan
Þetta er lengsta bókin í röðinni og kom út 21. júní 2003 af Bloomsbury í Bretlandi. Bókafélagið Bjartur gefur bækurnar út á Íslandi. Gerð hefur verið kvikmynd eftir bókinni sem kom út árið 2007 og einnig hafa verið gerðir tölvuleikir af EA-leikjum. Harry Potter of Fönixreglan hefur unnið nokkur verðlaun.
Kynning efnisins
Í gegnum fjórar fyrri bækurnar í seríunni hefur aðalpersónan, Harry Potter, sem hefur gengið í gegnum mikla erfiðleika sem fylgja því að þroskast og að vera frægur galdramaður. Þegar Harry var barn, drap mesti galdramaður í heimi, Voldemort, foreldra Harrys en hvarf skyndilega eftir að hafa reynt að drepa Harry. Þetta varð til þess að Harry varð frægur á svipstundu og var hann settur í fóstur hjá mugga-frændfólki sínu (fólk sem getur ekki galdrað), Petuniu frænku og Vernoni frænda.
Harry kemur inn í galdrasamfélagið ellefu ára gamall og gengur í Hogwartsskóla galdra og seiða. Hann verður vinur Ron Weasley og Hermione Granger og verður hinn mikli Voldemort á vegi hans sem er að reyna að safna kröftum. Eftir að hafa snúið aftur eftir sumarfrí, er ráðist á nokkra nemendur í Hogwarts eftir að hinn sögulegi Leyniklefi er opnaður. Harry endar átökin með því að drepa brasilíuslöngu og sigrar aðra hindrun Voldemorts. Næsta ár heyrir Harry að morðinginn Sirius Black sé að fylgjast með honum. Þrátt fyrir strangar varnir í Hogwarts hittir Harry Sirius og í lok þriðja ársins í skólanum kemst Harry að því að Sirius Black er guðfaðir hans. Á fjórða árinu sínu tekur Harry þátt í þrígaldraleikunum. Við lok leikanna verður Harry vitni að því þegar Voldemort fær fullan styrk.
Efnisútdráttur
Þessi saga byrjar þegar Harry og frændi hans, Dudley, verða fyrir árás vitsuga. Harry notar galdra til að losna við þær og hann er sendur í viðtal í galdramálaráðuneytinu. Það kemur fljótt í ljós að viðtalið er réttarhöld og þrátt fyrir góðar tilraunir galdramálaráðherrans, er hann sýknaður. Vegna þess að Voldemort er snúinn aftur endurvekur Dumbledore fönixregluna, leynilegt samfélag sem vinnur að því að sigra Voldemort, dráparana (fylgismenn Voldemorts) og vernda fórnarlömb Voldemorts, m.a. Harry. Þrátt fyrir að Harry hafi lýst endurkomu Voldemorts tekur galdramálaráðuneytið hann ekki alvarlega og neitar því að Voldemort hafi snúið aftur.
Fönixreglan er hópur eða lið í Harry Potter-bókunum. Í þessari bók kemur fyrst fram hvað fönixreglan var en í fönixreglunni var hópur af fólki sem börðust gegn Lord Voldemort.
Meðlimir í upprunalegu Fönixreglunni eru: Albus Dumbledore, Alastor Moody/ Skröggur Illauga, Arabella Figg, Aberforth Dumbledore, Benjy Fenwick, Caradoc Dearborn, Dedalus Diggle, Dorcas Meadowes, Edgar Bones, Elphias Doge, Emmeline Vance, Fabian Prewett, Frank & Alice Longbottom, Gideon Prewett, James & Lilly Potter, Marlene McKinnon, Mundungus Fletcher, Remus Lupin, Rubeus Hagrid, Severus Snape, Sirius Black, Sturgis Pdmore, Peter Pettigrew,
Líklega Fleur Delacoure, Fred Weasley, George Weasley, Harry Potter, Hermione Granger, Ron Weasley
Listi yfir The Closer (1. þáttaröð)
Fyrsta þáttaröðin af The Closer var frumsýnd 13. júní 2005 og sýndir voru 13 þættir.
Skráardeiling
thumb|right|David Finn, starfsmaður [[Microsoft hugbúnaðarrisans á ráðstefnu um „sjóræningjastarfsemi” í hugbúnaði í febrúar 2011.]] Skráardeiling eða samnýting skráa á við aðgerð sem felst í að dreif stafrænum upplýsingum í formi tölvuskráa eða sú tækni sem gerir slíkt mögulegt. Upplýsingarnar geta verið af margs konar tagi; hugbúnaður, hljóð, tónlist, kvikmyndir, ljósmyndir og texti. Margar aðferðir eru mögulegar við stafræna dreifingu. Til þess að dreifa skrám eru jafnan notaðar nettengdar tölvur en framfarir á sviði upplýsingatækni, sér í lagi tilkoma internetsins, hafa orðið til þess að magn skráa í dreifingu hefur aukist jafnt og þétt á undanförnum árum. Hugbúnaður sem býður upp á dreifingu skráa í gegnum jafningjanet hefur sér í lagi orðið vinsæll. Höfundaréttarvörðu efni er dreift í miklu magni og í því samhengi er rætt um ólöglegt niðurhal.
Í rannsókn sem gerð var á Íslandi árið 2010 kom í ljós töluvert hátt hlutfall af ungu fólki (á aldrinum 11-16 ára) á Íslandi sækji sér höfundarréttarvarið efni á netinu og finnist það ekki athugavert.
Atlantis
thumb|300 px|Kort Athanasius Kircher af Atlantis á miðju [[Atlantshafi. From Mundus Subterraneus, gefið út í Amsterdam 1669. Á kortinu er suður upp.]] Atlantis er eyja úr heimi þjóðsögunnar sem óhægt er að staðsetja á landakorti. Hún á að hafa sokkið í sæ 9600 árum fyrir Krist. Menn hafa þó löngum reynt að staðsetja eyjuna. Í Tímajosi eftir Platon kemur sagan af Atlantis fyrir í fyrsta sinn og sömuleiðis í ókláruðu verki hans Krítías. Þar er Atlantis kúgandi ríki á vestanverðu Miðjarðarhafi sem á í stríði við Aþenu. Hugmyndina um að Atlantis hafi verið einhvers konar fyrirmyndarríki má ef til vill rekja til rits Francis Bacons Hið nýja Atlantis.en sumir halda að hún hafi verið staðsett nákvæmlega í Atlantshafinu.
Eva Ekeblad
thumb|right|Eva Ekeblad Eva Ekeblad (fædd De la Gardie, 10. júlí 1724 – 15. maí 1786) var sænsk vísindakona, búfræðingur og greifynja. Hún var fyrsta konan sem fékk inngöngu í Sænsku vísindaakademíuna árið 1748 fyrir rannsóknir sínar á því hvernig hægt væri að brugga brennivín úr kartöflum. Hún stakk líka upp á notkun kartöflumjöls í snyrtivörur í stað annarra, hættulegri efna.
Blákrabbi
Blákrabbi (fræðiheiti: Callinectes sapidus) er krabbadýr sem tilheyrir (fræðiheiti: Portunidae) ætt. Hann finnst við strendur Ameríku frá Nova Scotia alveg til Argentínu, hann er einnig algengur í Mexíkóflóa. Hann er botndýr sem getur lifað í fjölbreyttum aðstæðum, allt frá mjög söltum sjó yfir í nánast fersku vatni og er á dýptarbilinu 0-35 m. Hann finnst einstöku sinnum á þurrlendi nálægt sjó.
Útlit og einkenni
Búkur blákrabbans er blágrænn út í brúnan. Auðvelt er að aðgreina kyn blákrabbans á lögun kviðsins, kviður kvendýrsins er þríhyrndur eða hringlaga á meðan kviður karldýrsins lítur út eins og T á hvolfi.
Blákrabbi dregur nafn sitt út frá litnum á klónum, en þær eru fallega skærbláar. Fullþroskaður kvenkrabbinn er líka með rauðan lit á enda klónna. Þeir hafa fimm pör leggja, fyrsta parið eru klærnar, þar á eftir koma þrjú pör af leggjum sem þeir ganga á og fimmta parið eru eins konar sundleggir sem líta út eins og blöðkur. Skel blákrabbans getur orðið allt að 25 cm löng og er hún um það bil tvöfalt stærri á breiddina. Hann stækkar frekar hratt fyrsta árið og þegar kynþroska er náð eftir u.þ.b. 12-18 mánuði er skelin orðin 120-170 mm á lengd. Blákrabbinn getur orðið allt að 3-4 ára gamall en meðalaldurinn er 1-2 ár vegna mikillar veiði á honum og það er sjaldan sem þeir ná að deyja á náttúrulegan hátt. Meðalþyngd blákrabbans er kringum 350 grömm en þyngsti blákrabbi sem hefur fundist var í kringum 500 grömm.
Skel á blákröbbum endurnýjar sig, hörð skelin fellur af og undir myndast mjúk skel. Á karldýrinu gerist það oft á lífsleiðinni en hjá kvendýrinu gerist það bara einu sinni og það er rétt áður en kynæxlun á sér stað. Blákrabbinn getur verið mjög árásargjarn ef hann finnur fyrir ógn, nema þegar hann er nýbúin í hamskiptum en þá er skelin of mjúk og hann er nánast varnarlaus en til að verja sig á hann það til að grafa sig í sandinum. Hann er mjög mikill sundkrabbi og getur ferðast mikið yfir daginn, en hann er mest á ferðinni í dagsbirtu.
Æxlun og fæða
Þegar æxlun á sér stað setur karlkyns krabbinn kvenkynið í ákveðna stellingu rétt áður en skelin hennar byrjar að endurnýja sig. Karlkrabbinn fer ekki frá henni eftir æxlunina fyrr en að skelin hennar harðnar en er ekki til staðar þegar eggin klekjast út. Karldýrið getur makast mörgum sinnum yfir ævina, en kvendýrið bara einu sinni. Kvendýrið getur hins vegar geymt sæði karldýrsins í hátt yfir 1 ár og notað þau í tvær eða fleiri hrygningar. Þegar eggin eru tilbúin til frjóvgunar u.þ.b. 2-9 mánuðum eftir æxlun, þá býr kvendýrið til eins konar svamp undir kviðnum til að geyma eggin þar til þau eru tilbúin. Þessi svampur inniheldur yfirleitt í kringum 2 milljónir eggja og eru í kringum 14 daga að verða tilbúin til að klekjast út. Kjörhitastig fyrir hrygnun eru 19-29°C og eru líkurnar á að blákrabbi nái kynþroska aldri, 1 á móti milljón.
Æti hjá blákröbbum er mjög fjölbreytt, þeir éta nánast allt sem að munni kemur. Þar má t.d. nefna ostrur, nýlega dauða fiska, hræ af plöntum og dýrum en einnig gæða þeir sér á minni blákröbbum sem eru á mjúkskelja tímabilinu. Stórir fiskar, ýmsir fuglar og skjaldbökur eru þau rándýr sem blákrabbar þurfa að forðast en þar á meðal er mannskepnan sem er að öllum líkindum þeirra versti óvinur. Blákrabbi er talin algert lostæti og er einn langalgengasti krabbinn sem fer á diska hjá Bandaríkjamönnum og Mexíkóbúum. Hann er aðallega soðin eða niðursoðin og er mikilvægt að vinna hann eins fljótt og hægt er eftir að hann er veiddur til að hann sé ætilegur.
Veiði og útbreiðsla
Blákrabbi er aðallega veiddur í ferhyrningslaga gildrur með einskonar göngum á hliðunum sem innihalda beitu (aðallega ferskur dauður fiskur eða hænuhausar) til að lokka hann inn í gildrurnar. Hægt er að nota troll og net en það getur verið erfiðara viðfangs. Hann er einnig mikið veiddur til skemmtunar við strendur, þá er auðveldast að nota háf og gera það að næturlagi.
Blákrabbi er einna mest veiddur við strendur Ameríku í vestur Atlantshafi. Hann er veiddur allt frá Nova Scotia niður að Argentínu og einnig við Mexíkóflóa, Hann finnst víða annars staðar en veiðar eru ekki stundaðar þar. thumb|Heildarafli blákrabba á árunum 1950-2019 Eins og sjá má á myndinni hér til hliðar er hann langmest veiddur í Bandaríkjunum og er mjög mikill munur á heildarafla borið saman við hin löndin. Heildarafli hjá Bandaríkjunum á árunum 1950 – 2019 er rétt rúmlega 5 þúsund tonn en hjá Mexíkó var heildaraflinn ekki nema 441 tonn. Hins vegar má sjá að veiðar hafa verið fremur öflugar hjá Bandaríkjunum frá árinu 1950, en veiðar á blákrabba hófust ekki fyrr en árið 1964 í Mexíkó, Kúba og Níkaragva byrjuðu veiðar 1981, og það var ekki fyrr en árið 1989 sem Venesúela byrjar. Hins vegar er ekki hægt að áætla að það sé ástæðan fyrir þessum mun á heildarafla, heldur er að öllum líkindum ástæðan að hlutfallslega séð er erfitt að bera þessi lönd saman við eins stórt svæði og alla vesturströnd Bandaríkjanna.
Svetlana Tsíkhanovskaja
thumb|right|Svetlana Tsíkhanovskaja árið 2021. Svetlana Heorhiyeuna Tsíkhanovskaja (fædd 11. september 1982) er hvítrússneskur mannréttindafrömuður og stjórnmálamaður sem bauð sig fram forsetakosninganna í Hvíta-Rússlandi  2020. Sitjandi forsetinn Alexander Lúkasjenkó var lýstur sigurvegari í kosningunni og opinberar tölur gáfu til kynna að hann hefði unnið um 80 prósent atkvæða. Þessi niðurstaða hefur verið mjög umdeild og Lúkasjenkó hefur verið sakaður um að hafa rangt við í kosningunni. Svetlana viðurkenndi ekki sigur Lúkasjenkós og hefur tekið þátt í fjöldamótmælum gegn kosningunum og einræðisstjórn Lúkasjenkós frá ágúst 2020. Hún flúði til Litháen í mótmælunum af ótta um líf sitt og líf barna sinna. Sum ríki, meðal annars Bretland, hafa ekki viðurkennt niðurstöðu kosninganna.
Hvítu riddararnir
thumb|Merki Hvítu Riddaranna Hvítu Riddararnir eru stuðningsmannasveit ÍBV í handbolta og eru ein stærsta stuðningsmannasveitin í íslenskum handbolta.
Sveitin var stofnuð árið 2013 af þáverandi leikmönnum 4. flokks karla ÍBV sem voru að horfa á meistaraflokk liðsins spila við Val á Hlíðarenda. Helsta vopn Riddarana eru innisprengjur sem þeir sprengja uppí loftið, og fara þeir svo úr að ofan og veifa búningunum í hringi. Innganga í Riddarana er frí og bjóða þeir oft uppá pizzur fyrir leiki og í hálfleik. Fyrir stuðninginn sem þeir hafa veitt ÍBV fá allir meðlimir Riddaranna frítt inná handboltaleiki við framvísun Riddarakortsins. Í hálfleik ÍBV-FH í öðrum leik liðanna þann 15. maí 2018 voru riddararnir verðlaunaðir sem "bestu stuðningsmennirnir" af HSÍ
Markverðir Riddarar:
Formaður: Páll Eiríksson
Naggariddarar: Árni Þorleifsson, Jóhann Helgi Gíslasson og Ólafur Freyr Ólafsson
Laumuriddarar: Arnar Gauti Grettisson og Magnús Karl Magnússon
Heiðursriddarar: Pétur Jóhann Sigfússon, Þórhallur Sigurðsson(Laddi), Hilmar Jökull Stefánsson (the glacier)
Beatmeakers/Yfirtrommarar: Marteinn Sigurbjörnsson & Óliver Magnússon
Wikidata
Wikidata er miðlægur gagnagrunnur tölfræðilegra upplýsinga og tungumálatengla. Hann gerir notendum kleift að uppfæra upplýsingar á einum stað fyrir öll tungumál Wikipedia. Aðrar vefsíður geta einnig notað upplýsingarnar. Wikidata er verkefni á vegum Wikimedia Germany, sem Wikimedia Foundation tekur við í mars 2013.
Kóreuskagi
thumb|Kort yfir Kóreuskagann Kóreuskagi er skagi í Austur-Asíu sem nær um 1.100 km suður frá meginlandi Asíu til Kyrrhafsins. Í kringum skagann eru Japanshaf (einnig kallað Austurhafið) fyrir austan, Gulahafið fyrir vestan og Kóreusundið, sem tengir fyrstu tvö höfin saman. Þangað til seinni heimsstyrjöldinni lauk var Kórea eitt ríki sem náði meira eða minna yfir Kóreuskagann. Frá lokum Kóreustríðsins árið 1953 hefur Alþýðulýðveldið Kórea stjórnað norðurhluta skagans en Lýðveldið Kórea suðurhluta hans.
Rúnakeflið frá Narsaq
Rúnakeflið frá Narsaq er furuspýta rist með rúnum frá því um 1000. Spýtan uppgötvaðist í Narsaq á Grænlandi 1953 og þótti þegar merkilegur fundur því að þetta var í fyrsta skipti sem rúnaáletrun frá víkingaöld uppgötvaðist á Grænlandi. Á spýtunni eru tvær setningar en textinn er tvíræður og vandtúlkaður. Jón Helgason taldi að fyrri setningin væri Sá sá sá es á sá sat og merkti eitthvað á borð við "sá sem sat á keraldi sá kerald". Erik Moltke taldi hins vegar að lesa bæri "Á sæ, sæ, sæ es Ása sát" og taldi merkja að guðirnir (Æsir) gerðu sæfarendum fyrirsát. Seinni setningin virðist vera "Bibrau heitir mær sú es sitr á 'bláni'" og hafa menn skilið þetta svo að 'bláinn' sé himinn en nafnið "Bibrau" er vandtúlkað. Á eina hlið spýtunnar er rist heilt rúnastafróf (fuþark) og á enn eina eru skipulega framsett tákn sem ekki hafa verið túlkuð en minna á launrúnir.
Sæeyra
Rautt sæeyra (fræðiheiti: Haliotis rufescens), er stór sæsnigill af sæeyrnaætt og tilheyrir flokki snigla sem er stærsti hópur lindýra. Fjöldi sæeyrnategunda er ekki vitað með vissu og ber flokkunarfræði þeirra ekki saman en algengast er þó talið að tegundirnar séu um 100 í heiminum. Rauðu sæeyrun eru stærstu og algengustu sæeyrun í heiminum í dag.
Útlit
Skelin er stór, þykk og ávöl með röð af götum nálægt annarri brún skeljarinnar. Þessi göt eru yfirleitt þrjú til fjögur og er hluti af öndunarfærum lífverunnar. Skelin hefur það hlutverk að vernda innri líffæri og fót. Hún er yfirleitt múrsteins rauð á lit að utan en inní skelinni eru regnbogalitir. Rauð sæeyru geta orðið allt að 30 cm að lengd en algengt er að þau séu um 18-23 cm. Líkamsbyggingu sæeyrna undir skelinni er skipt í höfuð, fót og líffærasekki. Á höfðinu er munnur, útlimir og skynfæri. Fóturinn er vöðvi sem gerir sæeyranu kleift að hreyfa sig og ná góðri fótfestu. Í líffærasekknum eru síðan helstu líffæri sæeyrna: öndunarfæri, meltingarfæri, æxlunarfæri og blóðrásarkerfi. Öndunarfæri sæeyrna eru tálkn og eru þau staðsett undir opnu götunum á skelinni og æxlunarfæri þeirra eru staðsett á hinni hliðinni þar sem götin eru ekki. (Bjarni Eiríksson, 2006 og Fishtech, e.d.)
Heimkynni
Rauð sæeyru lifa á grýttu svæði þar sem mikið er af þara og finnast frá flæðamörkunum að 100 feta dýpi. Þau eru algengust í sjó þar sem hitastigið er temprað eða um 12-20°C en finnast einnig í kaldari sjó. Búsvæði þeirra eru við strendur Norður-Ameríku, Nýja Sjálands, Suður-Afríku, Ástralíu og við Japan. (Bjarni Eiríksson, 2006)
Hættur stofnsins
Aðalástæður fyrir minnkun stofnsins er vegna ofveiði, afráns og sjúkdóma. Sjúkdómurinn “Withering syndrome” hefur lítil áhrif á tegundina í heild en er þrátt fyrir það framsækinn og hættulegur sjúkdómur sem hefur ekki verið rannsakaður í þessari tegund sæeyrna. Mest hefur verið tekið eftir sjúkdómnum í sæeyrna eldi og sérstaklega þar sem sjórinn hefur hitnað. Sæotrar éta sæeyrun og er hægt að sjá áhrif þeirra á þéttleika, stærð og hegðun tegundarinnar. (Ecology and Evolutionary Biology, e.d.)
Saga
Menn hafa notað sæeyru frá því á forsögulegum tíma og hafa fundist skeljar á fornleifastöðum sem hægt er að rekja um 12.000 ár aftur í tímann. Þau eru þó algengari í uppgröftum á Norður – Channel eyjunum og eru þær skeljar dagsettar fyrir um 7.500 og 3.500 árum síðan. Fornir indíánar söfnuðu rauðu skeljum sæeyrnanna til að búa til ýmsa króka, perlur, skraut og aðra muni. (Wikipedia, 2014)
Eldi
Þar sem flestum villtum stofnum sæeyrnanna hefur verið eytt þá hefur sæeyrna eldi þróast vel og er orðið árangursríkt sjávareldi. Tilraunir til ræktunar hófust í Kaliforníu árið 1960 og urðu að farsælum viðskiptum árið 1980. Rauð og græn sæeyru eru einu sæeyrun sem eru ræktuð í eldi í stórum stíl í Kaliforníu. (Ecology and Evolutionary Biology, e.d.)
Eldi á Íslandi
Árið 1988 í Tilraunaeldisstöð Hafrannsóknarstofnunar á Stað við Grindavík voru flutt inn rauð sæeyru frá Kaliforníu að frumkvæði Ingvars Níelssonar verkfræðings. Fyrstu rauðu sæeyrun voru síðan framleidd hér á landi árið 1991 og tveimur arum seinna var stofnað fyrirtækið Sæbýli hf. og á vegum þess voru flutt inn um 600 dýr af grænu sæeyra. Eldið hjá Sæbýli hófst á árinu 1994 en fyrsta framleiðsla var árið 1998 þegar framleidd voru um eitt tonn af sæeyrum. Framleiðslan jókst á árunum eftir 1998 og náði hámarki eða tæpum 25 tonnum árin 2001 og 2002. Eftir það minnkaði framleiðslan mikið og nam einungis nokkrum tonnum á ári þangað til að hún lagðist alveg niður. Sæeyrun voru flutt út lifandi og þá aðallega til Japans en einnig örlítið til Bretlands. Mest var flutt út árið 2002 eða um 25 tonn og nam útflutningsverðmæti 60 milljónir króna en árið 2003 voru einungis flutt út 6,5 tonn og var útflutningsverðmætið þá aðeins 13 milljónir króna. (Fiskeldishópur AVS, e.d.) Á fyrstu árunum eftir að rauðu sæeyrun voru flutt í Tilraunaeldisstöð Hafró þá var unnið að fjölgunartilraunum, fóðrunar- og vaxtartilraunum. Fóðurverksmiðjan Laxá hf. í samstarfi við Sæbýli hf. og Hafró vann að þróun á þurrfóðri fyrir sæeyru og Stofnfiskur hf. og Hafró unnu að rannsóknum á erfðabreytileika sæeyra. Hérna eru dæmi um rannsókna- og þróunarverkefni sem lokið hefur verið við eftir 1995:
•	Sæeyrnaeldi - lækkun framleiðslukostnaðar með kynbótum. Hafrannsóknastofnun, Sæbýli hf Veiðimálastofnun, Stofnfiskur hf. Styrkt af RANNÍS.
•	Þurrfóður fyrir sæeyra: Samstarfsverkefni Fóðurverksmiðjunnar Laxá og Haliotis á Íslandi ehf. Styrkt af Impru.
•	Vöxtur og fóðurnýting sæeyrna á tilbúnu fóðri. Fóðurverksmiðjan Laxá, Sæbýli hf. og Hafrannsóknastofnun. Styrkt af RANNÍS
Í dag er Sæbýli ehf. með sæeyra í eldi á Eyrarbakka og í Þorlákshöfn.
Hans Christian Gram
Hans Christian Joachim Gram (fæddur 13. september 1853, dáinn 14. nóvember 1938) var danskur örverufræðingur og læknir. Hann er þekktastur fyrir að hafa þróað litunaraðferðina sem við hann er kennd og nýtist til að flokka bakteríur í tvo hópa, Gram- jákvæðar og Gram-neikvæðar bakteríur.
Æviágrip
Hans Christian Gram lærði grasafræði og læknisfræði við Kaupmannahafnarháskóla og lauk þaðan embættisprófi árið 1878. Hann starfaði sem læknir við Kommunehospitalet í Kaupmannahöfn þar til hann lauk háskólakennaraprófi (habilitation) árið 1883, en að því loknu hélt hann í tveggja ára náms- og rannsóknaferð um Evrópu og lagði stund á lyfjafræði í Strassburg, Marburg og Berlín. Árið 1886 hóf hann störf sem lektor og síðar prófessor við Kaupmannahafnarháskóla og gegndi því það sem eftir var starfsævinnar, frá 1892 meðfram yfirlæknisstöðu við Rigshospitalet.
Guðfræði
Guðfræði er sú fræðigrein sem á vísindalegan hátt fæst við trúarbrögð, andleg málefni og Guð. Í dag er orðið einkum notað í kristnu samhengi og vísar það þá yfirleitt til þeirra fræða sem kristnir guðfræðingar iðka. Vissulega er orðið notað innan annarra trúarhefða, sér í lagi eingyðistrúarbragða, en alls ekki jafn oft og í kristni. Orðið sjálft, guðfræði, á uppruna sinn í hinum forna gríska menningarheimi en merking þess breyttist hægt og bítandi er kristnir höfundar fornaldar fóru að nota það í verkum sínum.
Svið guðfræðinnar
Kristinni guðfræði má skipta niður í ólík fræðasvið en skiptingin er ólík og misnákvæm eftir háskólum. Meðal fræðasviða innan guðfræðinnar má nefna:
Guðfræðistefnur
Í gegnum tíðina hafa margar stefnur sprottið fram innan kristinnar guðfræði og hefur 20. öldin verið afskaplega frjósöm í þeim efnum. Hér að neðan má sjá helstu hreyfingar innan guðfræðinnar en athugið að listinn er ekki tæmandi.
Tianjin Binhai alþjóðaflugvöllurinn
Alþjóðaflugvöllur Tianjin Binhai (IATA: TSN, ICAO: ZBTJ) (kínverska: 天津滨海国际机场; rómönskun: Tiānjīn Bīnhăi Guójì Jīchǎng) er meginflughöfn Tianjin, borghéraðs Alþýðulýðveldisins Kína. Flugvöllurinn er ein helsta flugmiðstöð Kína. Hann þjónar bæði innanlands- og millilandaflugi og er stór í framflutningum.
Flugvöllurinn er staðsettur í Dongli hverfinu um 13 kílómetra frá miðborg Tianjin. og 30 kílómetrum frá nýju höfninni I borginni. Þrátt fyrir nafnið Binhai er flugvöllurinn ekki í því svæði við höfnina sem nú er kallað Binhai. Þar er iðnþróunarsvæði Tianjin sem ætlað er að endurtaka þá þróun sem sést hefur í Shenzhen borg og Pudong-hluta Sjanghæ borgar. Flugvöllurinn hefur þrjár farþegamiðstöðvar og þrjár flugbrautir.
Árið 2019 afgreiddi flugvöllurinn meira en 23.6 milljónir farþega og um 260 þúsund tonn af farmi.
Saga
alt=Mynd af fyrstu farþegamiðstöð Tianjin Binhai flugvallarins.|thumb|Fyrsta farþegamiðstöð Tianjin Binhai flugvallar.
Fyrsti flugvöllur borgarinnar var byggður á umráðasvæði Breta í borginni árið 1920. Forveri núverandi flugvallar var Tianjin Zhangguizhuang flugvöllurinn var síðan byggður árið 1939. Hann hefur verið þróaður síðan. Árið 1979 var aðalbraut flugvallarins lengd í 3.200 metra og 50 metrar á breidd. Tíu árum síðar var samþykkt heildarendurskoðun á flugvellinum. Þá var flugstöðvarbyggingin stækkuð verulega. Árið 1995 fékk flugvöllurinn núverandi heiti. Hann var þá með tvær flugbrautir og tvær farþegamiðstöðvar.
Vegna nálægðar við flugvöll höfuðborgarinnar Beijing var þróun Tianjin flugvallar lengi takmörkuð. Árið 2005 hófst breikkun fyrstu flugbrautarinnar í 75 metra og hún lengd í 3.600 metra. Árið 2009 lauk flugvellinum framkvæmdum við aðra flugbraut.
Smíði nýrrar farþegamiðstöðvar hófst árið 2005 og var tekin í notkun árið 2008. Hún var þrefalt stærri en fyrsta stöðin.
Árið 2019 var hafist handa við enn eina stækkunina með því að byggja þriðju farþegamiðstöðina um 400.000 fermetra að stærð. Að auki er þriðja flugbrautin á teikniborðinu. Á sama tíma er verið að byggja upp lestartengingar við flugvöllinn.
Fyrirhuguð er 25 ferkílómetra stækkun flugvallarins í 80 ferkílómetra. Þá er gert ráð fyrir að flugvöllurinn svipi til Schiphol flugvellinum í Amsterdam hvað stærð varðar og muni þá geta annað um 500.000 tonna farm og 200.000 flug á ári. Áætlanir gera ráð fyrir að árið 2040 nái farþegaflutningar Tianjin-flugvallar um 40 milljónum farþega.
Samgöngur við flugvöllinn
alt=Mynd af snarlestarstöð Tianjin Binhai flugvallar.|thumb|[[Snarlest|snarlestarstöð Tianjin Binhai flugvallar.]]
Strætisvagnar og gott vegakerfi tengja flughöfnina við borgina og nærliggjandi svæði. Í uppbyggingu er snarlestarkerfi sem mun tengja flughöfnina við miðborg Tianjin.
Flugfélög
alt=Mynd af Airbus A320-200 vél heimaflugfélagsins Tianjin Airlines lenda á Tianjin Binhai flugvellinum.|thumb|Airbus A320-200 vél heimaflugfélagsins Tianjin Airlines lendir á Tianjin Binhai flugvellinum.
Flugvöllurinn er aðalmiðstöð og safnvöllur fyrir heimaflugfélagið Tianjin Airlines og Okay Airways. Að auki er flugvöllurinn mikilvægur áhersluflugvöllur fyrir Air China. Alþjóðaflug eru aðallega á vegum Korean Air, Asiana Airlines, All Nippon Airways, Japan Airlines og LOT Polish Airlines.
Alls starfa á flugvellinum 49 farþegaflugfélög og 1o farmflugfélög.
Flugleiðir
alt=Mynd af annarri farþegamiðstöð Tianjin Binhai flugvallarins.|thumb|Önnur farþegamiðstöð Tianjin Binhai flugvallarins.
Flestir áfangastaðir flugvallarins eru innan Kína, þar sem hann þjónar flestum stærri borgum landsins. Flugvöllurinn hefur ýmsa alþjóðlega áfangastaði, svo sem Dæmi um borgir eru Singapúr, Bangkok, París, Taípei, Tókíó, Vladívostok, Kúala Lúmpúr, og Varsjá.
Finnbjörk
Finnbjörk er íslenskt kvenmannsnafn.
1909
Árið 1909 (MCMIX í rómverskum tölum)
Á Íslandi
Fædd
Dáin
Erlendis
Fædd
Silvía
Silvía er íslenskt kvenmannsnafn.
Ægir (mannsnafn)
Ægir er íslenskt karlmannsnafn.
FK Palanga
Futbolo klubas Palanga var lið sem er í Antra lyga (D3). Liðið var stofnað árið 2010. Núverandi völlur Palangos miesto stadionas tekur tæp 1.400 í sæti.
My Dying Bride
thumb|My Dying Bride. My Dying Bride er ensk doom metal-hljómsveit sem stofnuð var árið 1990 í Bradford. Ásamt löndum sínum í Anathema og Paradise Lost var hljómsveitin frumkvöðull í death-doom, dómsdagsmálmi sem blandaði dauðarokki í tónlistina og einnig í gotnesku þungarokki. Hljómsveitin notast stundum við fiðluleik í tónlist sinni.
Geisladiskadrif
thumb|Geisladiskadrif Geisladiskadrif er tölvuíhlutur sem les gögn af geisladiskum. Þannig er hægt að dreifa tölvugögnum, forritum og öðrum með einföldum hætti. Sum geisladiskadrif eru samsteypa af geislaskrifara (drif sem skrifar gögn á geisladisk) og DVD-drifi (og -skrifara).
Chilatherina sentaniensis
Chilatherina sentaniensis er tegund af regnbogafiskum. Hún er ættuð frá Sentani-vatni nálægt Jayapura í Nýju-Gíneu.
Purpurasmári
Purpurasmári eða Blóðsmári (Trifolium rubens) er smári sem var lýst af Carl von Linné. Samkvæmt Catalogue of Life og Dyntaxa er hann í ertublómaætt. Hann er slæðingur í Svíþjóð en fjölgar sér ekki. Engar undirtegundir eru skráðar í Catalogue of Life.
Lýsing
Purpurasmári er meðalhár (50 - 70 sm) með purpurarauð blóm í aflöngum kollum. Ljósblágræn blöð, sagtennt, lítið eitt hærð.
Hann er ættaður frá Alpafjöllum en hefur ekki reynst sérstaklega harðger hér á landi, en getur verið ágætur á suðurlandi.
Info Norden
Upplýsingaþjónustan er á íslensku, dönsku, sænsku, norsku og finnsku. Notendur geta fundið hagnýtar upplýsingar um hvert Norðurlandanna á vefsíðu Info Norden. Einnig er hægt að senda sérstaka fyrirspurn frá síðunni á hverju undantöldu tungumálanna og jafnframt fá svar á því norræna tungumáli sem óskað er eftir. Info Norden taka einnig við fyrirspurnum í síma.
Info Norden er liður í starfi Norrænu ráðherranefndarinnar um afnám hindrana sem koma í veg fyrir hreyfanleika á milli Norðurlandanna.
Trois-Rivières
thumb|Trois-Rivieres. thumb|Lotfmynd. Trois-Rivières (franska fyrir Þrjú fljót) er borg í Quebec, Kanada. Hún liggur á mótum Saint Lawrence-fljóts og Saint-Maurice fljóts en nafn borginnar vísar þó í þrjár kvíslar Saint Maurice fljóts. Íbúar eru um 135.000 (2016).
Finnboga
Finnboga er íslenskt kvenmannsnafn.
Frystitæki
Frystitæki eru tæki til að frysta matvæli. Geta ýmist verið plötufrystar eða lausfrystar. Plötufrystar hafa beina snertingu við matvöruna og eru yfirleitt notaðir til að frysta mikið magn. Það eru bæði til láréttir og lóðréttir plötufrystar. Láréttu plötufrystarnir frysta oft verðmætari vöru og þar er vörunni yfirleitt raðað í einhverjar pakkningar.
Austurlandskjördæmi
Austurlandskjördæmi samanstóð af Austur-Skaftafellssýslu, Suður-Múlasýslu og Norður-Múlasýslu frá 1959 til 2003. Enn starfar samband sveitarfélaga í Austurlandskjördæmi, sem eru landshlutasamtök sveitarfélaga á Austurlandi. Einungis í Alþingiskosningunum 1978 fékk Alþýðubandalagið fleiri atkvæði á Austurlandi en Framsóknarflokkurinn, sem jafnan hafði 1. þingmann kjördæmisins, og endurheimti sætið í þingkosningunum 1979. Í Alþingiskosningunum 1991 hreppti Alþýðuflokkurinn sitt fyrsta og eina þingsæti í kjördæminu, 5. þingmann Austurlands.
Ráðherrar af Austurlandi
Lúðvík Jósepsson, Vilhjálmur Hjálmarsson, Hjörleifur Guttormsson, Halldór Ásgrímsson, Sverrir Hermannsson og Jón Kristjánsson voru einnig ráðherrar hluta þess tíma sem þeir sátu á þingi fyrir kjördæmið.
Ronald Koeman
Ronald Koeman er hollenskur knattspyrnuþjálfari og fyrrum leikmaður. Hann þjálfar nú hollenska karlalandsliðið í knattspyrnu. Sem leikmaður spilaði hann sem miðju- og varnarmaður en skoraði reglulega úr auka- og vítaspyrnum. Fyrir Barcelona er hann næstmarkahæstur í auka- og vítaspyrnum á eftir Lionel Messi. Hann vann fjóra titla í La Liga með liðinu. Einnig vann hann þrjá titla með PSV í Eredivisie Hollandi og einnig einn með FC Groningen. Á þjálfaraferlinum hefur hann m.a. unnið tvo titla með Ajax og einn með PSV. Hann vann titil með Barcelona þegar hann hreppti Copa del Rey árið 2021.
Åfjord (sveitarfélag)
thumb|143x143dp Åfjord er strandsveitarfélag í Þrændalögum í Noregi. Í sveitarfélaginu eru 4.252 íbúar (2022).
Stjórnsýslumiðstöðin í Åfjord sveitarfélaginu er þéttbýlið Å, sem er eina þéttbýlið í sveitarfélaginu.
Sveitarfélagið Åfjord á landamæri að sveitarfélögunum Osen í norðri, Ørland og Indre Fosen í suðri og Steinkjer og Namsos í austri.
Osen (sveitarfélag)
thumb|129x129dp Osen er strandsveitarfélag í Þrændalögum í Noreg i. Í sveitarfélaginu eru 904 íbúar (2022).